PATVIRTINTA

Turgelių “Aistuvos” gimnazijos

direktoriaus 2015-06-10 d.įsakymu Nr. V1-94

**TURGELIŲ “AISTUVOS” GIMNAZIJOS**

**TĖVŲ INFORMAVIMO IR KOMUNIKAVIMO TVARKOS APRAŠAS**

**BENDROSOIS NUOSTATOS**

Turgelių “Aistuvos” gimnazijos tėvų (globėjų, rūpintojų) informavimo ir komunikavimo tvarkos aprašo paskirtis – tenkinti gimnazijos bendruomenės narių interesus, užtikrinti konstruktyvų mokinių – tėvų (globėjų, rūpintojų) – mokytojų bendradarbiavimą.

Tėvų informavimo – komunikavimo tvarkos aprašo **tikslas** – vienyti gimnazijos administracijos, mokinių, jų tėvų (globėjų, rūpintojų) ir mokytojų pastangas siekiant aukštesnės ugdymo(si) kokybės.

**Uždaviniai:**

1. Vykdyti tėvų (globėjų, rūpintojų) nuolatinį informavimą ir švietimą.

2. Aktyvinti tėvų (globėjų, rūpintojų) dalyvavimą Turgelių “Aistuvos” gimnazijos taryboje, svarstant aktualiausius gimnazijos veiklos klausimus.

3. Užtikrinti glaudžius ryšius tarp gimnazijos bendruomenės narių.

**TĖVŲ INFORMAVIMAS**

**NUOLATINIS TĖVŲ INFORMAVIMAS**

**Gimnazijos internetinėje svetainėje** [www.aistuva.lt](http://www.aistuva.lt) nuolat pateikiama informacija apie

gimnazijos administracijos, mokytojų veiklą, mokinius, jų pasiekimus, renginius, vykdomus projektus.

**MOKINIŲ PASIEKIMŲ APSKAITA**

**Mokymosi pasiekimai** fiksuojami elektroniniame dienyne. Kiekvieną dieną dalykų mokytojai, neformaliojo ugdymo būrelių vadovai pildo elektroninį dienyną, fiksuodami mokinių pažangą, pasiekimus ir lankomumą. .

**Informacinio pobūdžio laiškai** – esant poreikiui juos gali rašyti gimnazijos administracija siųsdama informaciją apie mokinį kitoms institucijoms (tėvų darbovietėms, policijai, Vaikų teisių apsaugos tarnybai ir kt.).

**INFORMAVIMAS PAGAL POREIKĮ**

**Individualūs** gimnazijos administracijos, klasių vadovų, dalykų mokytojų, gimnazijoje dirbančių specialistų **susitikimai** su mokinių tėvais numatomi pagal poreikį.

**Individualūs pokalbiai su administracija –** iškilus problemoms, esant poreikiui mokinių tėvai (globėjai, rūpintojai) gali kreiptis į gimnazijos administraciją. Gimnazijos administracija padeda spręsti susidariusias problemas, pagal galimybes atsižvelgia į tėvų (globėjų, rūpintojų) pageidavimus, susijusius su jų vaikų ugdymu(si).

**Individualūs pokalbiai su dalykų mokytojais** – iškilus problemoms, esant poreikiui mokinių tėvai gali kreiptis į dalykų mokytojus. Individualių susitikimų, konsultacijų metu mokytojas supažindina mokinio tėvus (globėjus, rūpintojus) su mokinio ugdymo(si) pasiekimais, elgesio bei lankomumo problemomis. Esant poreikiui, dalykų mokytojai gali parodyti mokinio tėvams jo sąsiuvinius, pratybų sąsiuvinius bei kitus mokinio atliekamus darbus.

**Individualūs pokalbiai su klasės auklėtoju** – individualių susitikimų, konsultacijų metu klasės auklėtojas supažindina mokinio tėvus (globėjus, rūpintojus) su konkrečiomis dalykų mokytojų užfiksuotomis problemomis, pasiūlymais, patarimais. Aptaria mokinio drausmės, lankomumo, pažangumo, elgesio problemas bei neformaliojo ugdymo pasiekimus.

**Individualūs pokalbiai su mokyklos dirbančiais specialistais.** Socialinis pedagogas ir psichologas mokinių tėvus (globėjus, rūpintojus) supažindina su ugdymo(si) problemomis. asmuo, atsakingas už karjeros planavimą individualiai konsultuoja mokinių tėvus mokinių karjeros planavimo klausimais.

**KOMUNIKACINIS INFORMAVIMAS**

Gimnazijos mokinių tėvams (globėjams, rūpintojams) informacija, susijusi su Lietuvos Rrespublikos Vyriausybės, Švietimo ir mokslo ministerijos bei mokyklos vykdoma švietimo politika, teikiama bendrų tėvų susirinkimų metu, tėvų dienų metu, klasių tėvų susirinkimų metu, gimnazijos internetinėje svetainėje.

**Bendri tėvų susirinkimai** gimnazijos tėvams (globėjams, rūpintojams) organizuojami du kartus per metus: rudenį ir pavasarį. Susirinkimus planuoja gimnazijos administracija atsižvelgdama į klasių vadovų metodinės grupės ir metodinės tarybos siūlymus. Šiuose susirinkimuose aptariami gimnazijos tikslai, uždaviniai mokslo metams, analizuojamos bendros mokinių ugdymo(si) problemos, apžvelgiami mokinių pasiekimai ir veiklos, vykdomas tėvų padagoginis švietimas.

Po bendro tėvų susirinkimo vyksta dalykų mokytojų konsultacijos. Mokinių tėvams sudaromos sąlygos pabendrauti su kiekvieno dalyko mokytoju.

**Klasių tėvų susirinkimus** inicijuoja ir organizuoja klasių auklėtojai, ne rečiau kaip 2 kartus per mokslo metus. Klasės tėvų susirinkimas gali būti organizuojamas ir po (arba prieš) bendro tėvų susirinkimo. Susirinkimų metu aptariami klasės mokymosi pasiekimai, mokinių elgesys, kiti svarbūs klasės reikalai, mokinių tėvai išsako savo nuomonę. Iškilus problemoms klasių auklėtojas į klasės tėvų susirinkimą gali pakviesti gimnazijos administracijos atstovą, dalykų mokytojus, ginmnazijoje dirbančius specialistus. Tėvai su klasių auklėtoju ir dėstančiais mokytojais aptaria mokinių ugdymo(si) tikslus, pasiekimus, esamas problemas bei numato tolesnes veiklos gaires.

**GIMNAZIJOJE DIRBANČIŲ SPECIALISTŲ KONSULTACIJOS**

**Specialistų konsultacijos** padeda spręsti specifines mokinių ugdymo(si) problemas. Individualiai tėvus (globėjus, rūpintojus) konsultuoja gimnazijos direktorius, pavaduotojas, socialinis pedagogas, psichologas, logopedas. Specialiųjų ugdymo(si) poreikių turinčių mokinių pažangą ir pasiekimus specialistai aptaria kartu su administracija, mokytojais dalykininkais, mokinių tėvais (globėjais, rūpintojais), klasės vadovu ir pačiu mokiniu.

**TĖVŲ ŠVIETIMAS**

Tai paskaitos įvairiomis temomis, disputai, konferencijos, kurias organizuoja gimnazijos administracija, dirbantys specialistai, klasių auklėtojai.

**BAIGIAMOSIOS NUOSTATOS**

Tėvų informavimo komunikavimo tvarkos aprašas padeda geriau valdyti ugdymo(si) pokyčius:

1. tobulinti ugdymo turinį, metodus, formas.

2. didinti mokinių mokymo(si) motyvaciją.

3. siekti efektyvesnių ugdymo(si) rezultatų.

4. skirti pakankamą dėmesį specialiųjų poreikių turintiems mokiniams.

5. nukreipti mokinius karjeros planavimui pagal gebėjimus ir polinkius.

6. koreguoti gimnazijos strategiją , tikslus ir uždavinius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_